ჯაღმიანის ნაკოშკარი
ჯაღმიანის ნაკოშკარი — არქეოლოგიური ძეგლი დუშეთის მუნიციპალიტეტის სოფელ ჯაღმიანში. აგებულია შუა საუკუნეებში. ნაკოშკარი მდებარეობს სოფელ ჯაღმიანის შესასვლელში, სამანქანე გზიდან ხელმარცხნივ, მკვეთრად შემაღლებულ ბორცვზე. მისგან მხოლოდ საძირკველია შემორჩენილი. კედლის წყობა დასავლეთით იკითხება. კოშკი ნაგებია დიდი ზომის (0,55X1,13X1,44 მ.) ქვის ლოდებით. ის დასავლეთით სოფელ სეთურნს გადაჰყურებს, აღმოსავლეთით კი ჯაღმიანსა და კაიშაურნს.